Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: az 1107/1999. (X. 8.) Korm. határozathoz
Paragraph Index: 234

14. A megújuló energiaforrások hasznosításának bővítése A környezetvédelmi követelmények teljesítése érdekében a megújuló energiaforrások hasznosításának növelésére programot kell kidolgozni. Fel kell mérni az e célra számításba vehető külföldi pénzügyi forrásokat, valamint támogatási formákat. A megújuló energiaforrásokkal előállított villamosenergia-termelő kapacitások létesítését, a hőenergia termelést és az energetikai növénytermesztést az Energiatakarékossági Program keretéből vissza nem térítendő támogatásokkal, illetve kedvezményes hitelekkel kell támogatni. Az Energiatakarékossági Programon belül 2000—2001. években évente 100 M Ft-ot, a környezetterhelési díjból történő intenzifikálást követően évente e célra legalább 400—500 M Ft-ot kell fordítani. Célkitűzés, hogy a megújuló energiahordozó felhasználás 2010-ig 20 PJ/évvel növekedjen. Felelős: gazdasági miniszter földművelésügyi és vidékfejlesztési miniszter környezetvédelmi miniszter pénzügyminiszter Határidő: az előkészítésre: 1999. november 30. a végrehajtásra: a támogatáshoz szükséges pénzeszközök rendelkezésre állása függvényében, 2000. január 1-jétől 2010-ig folyamatos

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes